WikipediA 

Lingua cantonesa 


Na Galipedia, a Wikipedia en galego. 


A lingua ou dialecto cantonés^ ou yué (chinés 
simplificado: ® in , chinés tradicional: ® Ip , Pinyin: 
yuéyü, Jyutping :Jyut 6 jyu 5 ) é un dos principais dialectos 
do chinés. 

O nome yué corresponde ao nome dun reino antigo 
situado na actual provincia de Guangdong. Por iso, o 
carácter # utilízase hoxe en día como abreviatura do 
nome desta provincia. 

Aínda que os chineses prefiren falar de dialectos (W, 
fangyárí) ao referirse ás variedades do chinés falado, a 
intelixibilidade mutua entre estes é practicamente nula 
polo que moitos lingüistas consideran o chinés unha 
familia de linguas, e non unha lingua única. 

O cantonés é o terceiro dialecto (dialecto neste sentido 
amplo) máis falado do chinés despois do mandarín e da 
wu. Ten ao redor de 70 millóns de falantes, 
principalmente na provincia de Guangdong e nas rexións 
administrativas especiais de Hong Kong e Macau. As 
primeiras comunidades chinesas que se estabeleceron en 
países como Perú, Estados Unidos, Australia ou o Reino 
Unido procedían desta zona do sur da China. Isto fixo 
que o cantonés fóra durante moito tempo o idioma 
principal nos chinatowns das grandes cidades destes 
países. 

O cantonés é un dialecto chinés bastante conservador, 
máis próximo ás formas antigas da lingua do que outros 
dialectos. Isto reflíctese, por exemplo, no feito curioso de 
que a poesía antiga chinesa, cuxa pronunciación orixinal 
descoñecemos, rima mellor lida en cantonés do que en 
mandarín. 

Dos diferentes dialectos chineses, o cantonés é o único, á 
parte, claro está, do mandarín, que ten unha forma 
escrita. Esta utiliza algúns caracteres chineses que non 
existen en mandarín, e reutiliza outros con significados 
diferentes. O cantonés escrito utilízase, no entanto, só en 
situacións informais, como cartas entre amigos, foros de 
Internet ou nalgunhas formas de literatura popular. En 
situacións formais o chinés escrito segue as normas do 
mandarín estándar. 



Cantonés 
mm / ^js 

Pronuncia: 

yuéyü, Jyut 6 jyu 5 

Falado en: 

Sur da China, Hong Kong, 

Macau, e en países con 
emigrantes chineses de Hong 
Kong e Cantón 

Rexións: 

centro de Cantón, leste e sur de 
Guangxi e partes de Hainan 

Total 

de falantes: 

71 millóns 

Posición: 

16 

Familia: 

Sino-tibetana 

Chinés 

Cantonés 


Estatuto oficial 

Lingua 

oficial de: 

Q Hong Kong e Q Macau 

Regulado 

por: 

División Oficial da Lingua 

Goberno de Hong Kong 

Códigos de lingua 

ISO 639-1: 

zh 

ISO 639-2: 

chi (B) zho (T) 

ISO 639-3: 

yue (http://www.sil.org/iso639 


-3/documentation.asp?id=yue) 
















En Hong Kong e Macau o cantonés falado utilízase 
tamén en situacións formais como discursos políticos, e 
en emisoras de radio e televisión. Nestes casos, a lingua 
utilizada non é auténtico cantonés, senón mandarín cunha 
lectura cantonesa dos caracteres. 

Notas 

1. Definicións no Dicionario da Real Academia 
Galega (httg://academia.gal/dicionario/-/termo/bu 

sca/cantonés) e no Portal das Palabras (http://po 
rtaldaspalabras.gal/dicionario/procura/cantonés) 

para cantonés. 


Véxase tamán 

